***Proiect***

Ministerul Infrastructurii și Dezvoltării Regionale

al Republicii Moldova

**O R D I N**

Nr.\_\_\_\_\_\_\_\_\_\_\_\_\_ din “\_\_\_” \_\_\_\_\_\_\_\_\_\_\_\_\_\_\_2024

 mun. Chişinău

|  |  |  |  |
| --- | --- | --- | --- |
| ***Cu privire la aprobarea Regulamentului privind emiterea Avizului general la documentația de urbanism***  |  |  |  |

În temeiul art. 56 alin. (1) din Codul urbanismului și construcțiilor nr. 434/2023 (Monitorul Oficial al Republicii Moldova, 2024, nr. 41-44, art. 61) cu modificările ulterioare, pct. 7, subpct. 1) lit. b) din statutul Instituției Publice Oficiul Amenajarea Teritoriului, Urbanism, Construcții și Locuințe, aprobat prin Hotărârea de Guvern nr. 633/2023 (Monitorul Oficial al Republicii Moldova, 2023, nr. 347-350, art. 792),

**ORDON**:

1. Se aprobă Regulamentul privind emiterea Avizului general la documentația de urbanism (se anexează).
2. Direcția politici și reglementări în domeniul amenajării teritoriului, urbanismului, construcțiilor și locuințelor va asigura publicarea prezentului ordin în Monitorul Oficial al Republicii Moldova și pe site-ul web oficial al autorității.
3. La data intrării în vigoare a prezentului ordin, se abrogă ordinul Ministrului infrastructurii și dezvoltării regionale nr. 45/2022.
4. Prezentul ordin intră în vigoare la data de 30.01.2025.
5. Controlul asupra executării prezentului ordin se pune în sarcina Secretarului de stat responsabil de domeniul amenajarea teritoriului, urbanism, construcții și locuințe.

**Viceprim-ministru, ministru Vladimir BOLEA**

 Piaţa Marii Adunări Naţionale 1, mun. Chişinău, MD-2012, tel. +373-22-25-05-93, fax +373-22-23-40-64

 E-mail: secretariat@midr.gov.md Pagina web: [www.midr.gov.md](http://www.midr.gov.md)

*Anexă la Ordinul*

*Viceprim-ministrului, ministrul infrastructurii și dezvoltării regionale*

*din \_ \_2024*

**REGULAMENTUL**

**privind emiterea Avizului general la documentația de urbanism**

**Capitolul I**

**DISPOZIȚII GENERALE**

1. Regulamentul privind emiterea Avizului general la documentația de urbanism (în continuare - Regulament) stabilește modalități și proceduri unice de elaborare și emitere a Avizului general la documentația de urbanism de către I.P. Oficiul Amenajarea Teritoriului, Urbanism, Construcții și Locuințe (în continuare – I.P. OATUCL), ca instituție competentă din subordinea organului central de specialitate în domeniul amenajării teritoriului urbanismului și construcțiilor.
2. Avizul general la documentația de urbanism (în continuare - Aviz general), în sensul prezentului Regulament, reprezintă actul în care I.P. OATUCL își expune rezultatele examinării unei documentații de urbanism în corespundere cu:

2.1 cerințele stabilite de actele normative în vigoare;

2.2. principiile și prevederile documentelor internaționale, tratatelor și convențiilor ratificate de Republica Moldova, relevante pentru planificarea urbană, protecția mediului, conservarea patrimoniului cultural și dezvoltarea durabilă;

2.3. cerințele stabilite de documentele normative în construcții, inclusiv de NCM B.01.02 „Instrucțiuni privind conținutul, principiile metodologice de elaborare, avizare și aprobare a documentației de urbanism și amenajare a teritoriului”, aprobat prin Ordinul Ministerului Dezvoltării Regionale și Construcțiilor nr.43/2017 și NCM B.01.05 „Urbanism. Sistematizarea și amenajarea localităților urbane și rurale”, aprobat prin Ordinul Ministerului Dezvoltării Regionale și Construcțiilor nr.115/2016, altor reglementări tehnice aferente domeniului amenajarea teritoriului și urbanismului;

2.4. încadrarea soluțiilor tehnice în criteriile de calitate și dezvoltare socio-economică;

2.5. concordanța documentației de urbanism cu strategiile și planurile naționale și sectoriale de dezvoltare;

2.6. conformitatea soluțiilor prezentate cu documentația de urbanism și amenajare a teritoriului aprobată, de nivel ierarhic superior;

2.7. prezentarea acordului de principiu privind unele aspecte ale operațiunilor prevăzute în documentația examinată.

1. Recomandările  însușite şi condițiile stabilite de  entitățile care au emis avizele şi avizul general se  introduc  în  documentație anterior aprobării acesteia, în conformitate cu prevederile art. 57 din Codul urbanismului și construcțiilor nr. 434/2023 (în continuare – Cod).
2. Prevederile prezentului Regulament sunt obligatorii pentru organele administrației publice, indiferent de sursa de finanțare a activităților de elaborare a documentației de urbanism: de la bugetul de stat, bugetele autorităților administrației publice locale, donatori, privată sau mixtă.
3. I.P. OATUCL emite Avize generale la documentația de urbanism pentru:
	1. planuri urbanistice generale (PUG) cu regulamentele locale de urbanism (RLU) respective;
	2. planuri urbanistice zonale (PUZ) cu regulamentele locale de urbanism (RLU) respective, ale zonei centrale a municipiului, ale zonei funcționale a localității, ale zonei protejate și ale zonei de agrement;
	3. planuri urbanistice de detaliu (PUD), elaborate din contul alocațiilor Guvernului sau autorităților administrației publice centrale de specialitate, inclusiv pentru satele cu o populație mai mică de 3000 de locuitori, în cazul lipsei documentației de urbanism aprobată, elaborat conform Hotărârea Guvernului nr. 600/2024 pentru aprobarea “*Regulamentului privind emiterea certificatului de urbanism în cazul lipsei documentației de urbanism pentru satele cu o populație mai mică de 3 000 de locuitori”*;
	4. schema urbanistică rurală, în conformitate cu pct. 9 din „*Regulamentul privind emiterea certificatului de urbanism în cazul lipsei documentației de urbanism pentru satele cu o populație mai mică de 3000 locuitori*” aprobat prin Hotărârea de Guvern nr.600/2024;
	5. planurile de mobilitate urbană durabilă (PMUD), elaborate independent de planurile urbanistice generale (PUG);
4. Termenii utilizați în prezentul Regulament sunt definiți în Cod, de NCM B.01.02 *„Instrucțiuni privind conținutul, principiile metodologice de elaborare, avizare și aprobare a documentației de urbanism și amenajare a teritoriului”* și de NCM B.01.05 *„Urbanism. Sistematizarea și amenajarea localităților urbane și rurale”* .

**Capitolul II**

**ACTELE NECESARE PENTRU EMITEREA AVIZULUI GENERAL**

1. Avizul general la documentația de urbanism se emite în baza solicitării autorității administrației publice locale, întocmită conform modelului din anexa nr.1 la prezentul Regulament, cu anexarea următoarelor documente:
	1. decizia, adoptată de consiliul local privind elaborarea, actualizarea sau modificarea documentației de urbanism;
	2. tema-program, întocmită, avizată și aprobată conform cerințelor stabilite de NCM B.01.02 „Instrucțiuni privind conținutul, principiile metodologice de elaborare, avizare și aprobare a documentației de urbanism și amenajare a teritoriului”;
	3. studiile aferente documentației de urbanism, elaborate în conformitate cu art. 39 alin. (9) și alin. (10) și art. 98 al Codului;
	4. avizul de evaluare prealabilă sau avizul de mediu la raportul privind evaluarea strategică de mediu, emise conform prevederilor Legii nr.11/2017 privind evaluarea strategică de mediu;
	5. avizul Consiliului Național al Monumentelor Istorice de pe lângă Ministerul Culturii (pentru documentațiile de urbanism prin care sunt prevăzute intervenții în zonele construite protejate sau în limitele zonei de protecție a monumentelor), Planul de referință istorico-arhitectural și a proiectului zonelor de protecție ale localității istorice după caz, conform prevederilor Legii nr.1530/1993 privind ocrotirea monumentelor;
	6. piese scrise și desenate, prezentate în format fizic și electronic (pe USB stick sau hard disk), scanate color în format PDF, procesate prin recunoaștere optică a caracterelor (OCR), semnate de arhitectul șef și de specialiștii executori atestați, cu aplicarea ștampilei elaboratorilor atestați, precum și a semnăturii electronice a administratorului organizației care a elaborat documentația de urbanism;
	7. ansamblu de piese desenate furnizate în format DXF, GeoJSON (.geojson) sau Shapefile (.shp), stocate pe suport electronic (USB stick sau hard disk), destinate arhivării și integrării în bazele de date, în conformitate cu legea nr. 254/2016 *cu privire la infrastructura națională de date spațiale*. Fișierele Shapefile trebuie să includă toate componentele obligatorii: .shp, .shx, .dbf și .prj. Fișierele GeoJSON trebuie să respecte specificațiile standardului internațional RFC 7946. Toate datele geospațiale vor utiliza sistemul de coordonate MOLDREF 99. Geometriile furnizate trebuie să fie valide conform specificațiilor OGC Simple Features, cu excepția elementelor de referință scanate, provenite din arhive, care nu pot fi convertite în formate geospațiale;
	8. avizul arhitectului-șef la documentația de urbanism prezentată spre examinare. În cazul în care în structura autorității administrației publice locale de nivelul I nu este prevăzută funcția de arhitect-șef, avizul se emite de către arhitectul-șef al autorității administrației publice locale de nivelul II;
	9. avizele emise de autoritățile administrației publice centrale conform art. 55 al Codului și care sunt specificate în tema-program;
	10. tabelul de sinteză la avizele emise de autoritățile administrației publice centrale interesate, cu lista obiecțiilor și a propunerilor care au fost luate în considerare și a celor care nu au fost luate în considerare, cu justificarea refuzului.
	11. decizia autorității publice locale privind organizarea audierilor, consultărilor și dezbaterilor publice organizate în vederea asigurării participării populației și a altor părți interesate în procesul de elaborare și a deciziilor de aprobare a documentației de urbanism, inclusiv:
		1. ordinul autorității publice locale de desemnare a persoanei/persoanelor responsabile de organizarea și coordonarea procesului de consultare publică;
		2. adresa paginii web unde a fost plasată varianta electronică a proiectului documentației de urbanism pentru consultarea publică;
		3. procesele-verbale ale întrunirilor de consultare publică, dezbaterilor publice și sinteza obiecțiilor și recomandărilor înaintate în procesul consultării publice la proiectul documentației de urbanism;
	12. raportul unic de verificare (expertizare) a proiectului documentației de urbanism, conform reglementărilor stabilite în normativului NCM B.01.02:2016 „Instrucțiuni privind conținutul, principiile metodologice de elaborare, avizare și aprobare a documentației de urbanism și amenajare a teritoriului” și NCM B.01.05:2019 „*Sistematizarea şi amenajarea localităților urbane și rurale*”, elaborat în baza rapoartelor de verificare a proiectului de către specialiști atestați, pe domeniile:
		1. urbanism;
		2. instalații și rețele de alimentare cu apă și canalizare;
		3. instalații și rețele de alimentare cu gaze;
		4. rețele termice;
		5. instalații și rețele electrice (inclusiv iluminatul stradal);
		6. instalații și rețele de telecomunicație.
2. Solicitarea pentru obținerea Avizului general se prezintă la sediul I.P. OATUCL sau prin poșta electronică, de către reprezentantul primăriei localității.

**Capitolul III**

**AVIZAREA DOCUMENTAȚIEI DE URBANISM ȘI EMITEREA**

**AVIZULUI GENERAL**

1. Avizul general se elaborează de către I.P. OATUCL prin examinarea:
	1. studiilor aferente documentației de urbanism, în baza:
		1. verificării surselor și metodelor de colectare a datelor primare și secundare, în vederea asigurării validității empirice a acestora;
		2. identificarea și documentarea golurilor în datele colectate care ar putea afecta validitatea concluziilor;
		3. identificarea și documentarea presupozițiilor utilizate în cadrul studiilor, cu specificarea impactului acestora asupra concluziilor și recomandărilor formulate, în funcție de specificul și obiectivele fiecărui studiu;
		4. evaluării relevanței concluziilor în raport cu datele și ipotezele utilizate.
		5. respectării prevederilor actelor normative și a temei-program aprobate;
	2. conformitatea temei-program și a planurilor urbanistice cu studiile aferente documentației de urbanism, conform prevederilor Codului, pentru asigurarea interesului public, a echității și incluziunii în dezvoltarea urbană, fără a favoriza exclusiv interesele comerciale private;
	3. considerării și includerii în documentația elaborată a prevederilor obiectivelor strategiilor și planurilor naționale și sectoriale de dezvoltare;
	4. includerii în documentația elaborată a obiecțiilor și recomandărilor formulate în procesul de avizare, conform prevederilor normative, inclusiv a propunerilor comunității, în măsura în care acestea sunt fezabile și conforme cu studiile aferente documentației de urbanism;
	5. corelarea documentației de urbanism cu documentațiile de ordin ierarhic superior – documentații de urbanism și amenajare a teritoriului în cazul existenței acesteia;
	6. conținutului studiilor aferente documentației de urbanism în ceea ce privește evaluarea impactului planului asupra creșterii economice a localității, stimularea productivității, dezvoltarea activităților cu valoare adăugată și eficiența utilizării resurselor;
	7. includerii măsurilor pentru asigurarea incluziunii sociale și a accesului echitabil la educație și servicii sociale, cu un accent pe grupurile vulnerabile și marginalizate, în funcție de vârstă, sex sau etnie;
	8. includerii măsurilor pentru promovarea mobilității urbane durabile, sigure și accesibile pentru toți cetățenii, care să asigure conectivitate optimă între persoane, locații, bunuri, servicii și oportunități economice;
	9. măsurilor de prevenire sau minimalizare a eventualului impact direct, indirect sau cumulativ al obiectelor și activităților economice preconizate asupra mediului social, cultural, patrimoniului cultural construit și natural, arheologic, asupra peisajului natural și cultural;
	10. soluțiilor care asigură că intravilanul propus a fost dimensionat conform tendințelor de dezvoltare ale unității administrativ-teritoriale, promovând densitatea optimă, policentrismul și utilizarea mixtă, și limitând extinderea urbană necontrolată, în vederea conservării terenurilor agricole fertile și prevenirea creșterii timpului de deplasare în interiorul intravilanului;
	11. respectării specificului fiecărei zone, conservării și dezvoltării diversității culturale;
	12. prevederilor Regulamentului local de urbanism, care sunt formulate sub formă de prescripții (permisiuni și interdicții) și sunt evitate prevederile cu caracter de recomandare sau opționale;
	13. conformității fișierelor digitale ale pieselor desenate, în format DXF, GeoJSON (.geojson) sau Shapefile (.shp), cu documentele prezentate în format PDF, asigurându-se că datele și informațiile din acestea reflectă corect conținutul acestora.
2. Avizul general (aviz favorabil sau nefavorabil) se elaborează și se emite în termen de 30 zile de la data înregistrării cererii și depunerii documentației de urbanism în volum deplin.
3. În situația în care, pe parcursul analizării și verificării documentației de urbanism prezentate, sunt necesare completări ale acesteia, I.P. OATUCL le va solicita în scris beneficiarului, în termen de maximum 15 zile lucrătoare de la data înregistrării solicitării. În acest caz, termenul de emitere a Avizului general se va calcula din data depunerii de către beneficiar a completărilor respective la documentația de urbanism prezentată spre avizare.
4. În situația în care elaboratorul documentației de urbanism este, în totalitate sau parțial, o subdiviziune a I.P. OATUCL, directorul I.P. OATUCL are obligația de a asigura imparțialitatea procesului de emitere a Avizului general prin următoarele măsuri:
	1. verificarea respectării integrale a procedurilor de avizare, astfel încât documentația elaborată de I.P. OATUCL să fie supusă acelorași criterii de analiză, evaluare și aprobare ca și documentația depusă de alți elaboratori;
	2. monitorizarea procesului de examinare pentru a identifica eventualele derogări sau tratamente preferențiale aplicate documentației elaborate, inclusiv prin publicarea sau arhivarea proceselor-verbale aferente;
	3. contrasemnarea Avizului general emis, pentru a atesta personal că documentația elaborată intern a fost tratată cu același grad de rigurozitate și obiectivitate.
5. Avizul general se elaborează conform modelului din anexa nr. 2 Avizul, împreună cu fiecare fișier PDF din cadrul documentației de urbanism livrate de către beneficiar, sunt semnate digital. O copie a fișierelor semnate digital se transmite beneficiarului.
6. Avizele nefavorabile vor fi fundamentate prin indicarea explicită a criteriilor legale și tehnice aplicabile, însoțite, după caz, de documentele sau informațiile relevante, și vor include recomandări pentru remedierea neconformităților.
7. Avizul general emis se înregistrează în Registrul Avizelor generale emise de către I.P. OATUCL pentru documentația de urbanism (în continuare – Registru).
8. Avizul general emis este valabil doar pentru documentația de urbanism în baza căreia a fost emis avizul respectiv. În cazul efectuării unor modificări și completări, după emiterea Avizului general, documentația va fi prezentată repetat pentru examinare și avizare.
9. Avizarea documentațiilor de urbanism se face în mod gratuit, fără perceperea unor taxe.
10. Prin intermediul Avizului general elaborat, pot fi impuse, cu caracter obligatoriu, inclusiv modificări ale documentației de urbanism prezentată spre avizare, în vederea aprofundării, detalierii sau aplicării unor prevederi omise de către elaborator sau ajustarea unor prevederi ce sunt aplicate eronat.
11. Documentația de urbanism neprezentată în volum deplin conform pct.7 al prezentului Regulament și a prevederilor normative sau documentația care după conținut nu se încadrează în categoria documentației de urbanism, nu va fi supusă avizării, fapt despre care solicitantul va fi informat în termen de 15 zile de la data înregistrării cererii și depunerii proiectului documentației de urbanism pentru avizare.
12. Documentația de urbanism actualizată și/sau adaptată noilor condiții economice, sociale, tehnice etc. se consideră documentație nouă și urmează a fi avizată și aprobată în condițiile stabilite de Cod, de NCM B.01.02 „Instrucțiuni privind conținutul, principiile metodologice de elaborare, avizare și aprobare a documentației de urbanism și amenajare a teritoriului”și NCM B.01.05 *„Urbanism. Sistematizarea şi amenajarea localităților urbane și rurale”*.

**Capitolul IV**

**ȚINEREA REGISTRULUI**

1. Registrul, întocmit conform anexei nr. 3 la prezentul Regulament, se ține în format electronic, în limba de stat și este plasat pe pagina web a I.P. OATUCL.
2. Înscrierile în Registru se fac în termen de până la 3 (trei) zile calendaristice din data emiterii Avizului general.
3. Registratorul este obligat:
	1. să introducă în Registru numai informație veridică;
	2. să asigure evidența în ordine cronologică a fiecărei înscrieri în Registru;
	3. să nu admită modificarea neîntemeiată a datelor introduse în Registru.
4. Datele din registru vor reflecta starea veridică și actuală a informației privind Avizele generale emise.
5. Ținerea Registrului și a arhivei cu documentația de urbanism avizată, este asigurată de către direcția de profil din cadrul I.P. OATUCL.

**Capitolul V**

**CONTESTAREA REZULTATELOR**

**AVIZELOR GENERALE EMISE**

1. Rezultatele avizelor generale pot fi contestate în termen de 15 zile din data emiterii acestora, la adresarea în scris și în limba de stat a beneficiarilor (autoritățile administrației publice locale).
2. Contestațiile sunt motivate, având la bază reglementările în vigoare și legislația aplicabilă. Contestațiile trebuie să fie susținute de documentația relevantă care să fundamenteze argumentele prezentate.
3. Ministerul Infrastructurii și Dezvoltării Regionale va examina contestațiile pe baza argumentelor și documentației prezentate conform art. 56 al Codului. Procedura de examinare se va încheia în termen de 30 de zile de la depunerea contestației. Soluția adoptată va fi comunicată în scris contestatarului, cel târziu în a doua zi lucrătoare după adoptarea acesteia.

Anexa nr. 1

La Regulamentul privind emiterea Avizului

general la documentația de urbanism

**Către** I.P. Oficiul Amenajarea Teritoriului, Urbanism, Construcții și Locuințe

**CERERE**

Primăria *satul/orașul/ municipiul*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(autoritatea administrației publice locale)*

În conformitate cu Codul Urbanismului și Construcțiilor nr. 434/2023, solicit emiterea **AVIZULUI GENERAL**

la documentația de urbanism\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(numărul, data verificării și denumirea proiectului)*

Proiectant: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *(denumirea organizației de proiectare, nr. tel., email)*

Arhitect-șef \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(numele, prenumele, nr. tel., email)*

La prezenta cerere sunt anexate, pe suport de hârtie și în format electronic, următoarele piese scrise și desenate:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datele de contact a primăriei sau persoanei responsabile din primărie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 (*primarul) (semnătura)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Nr. de înregistrare la I.P. OATUCL

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data înregistrării la I.P. OATUCL

**-----------------------------------------------------------------------------------------------------------------------------------**

**Menţiunile I.P. OATUCL despre primire**

**Cererea este primită la I.P. OATUCL**, **de specialistul:** \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_

 *(numele, prenumele) (semnătura) (funcţia)*

Nr. de înregistrare la I.P. OATUCL **\_\_\_\_\_\_\_\_\_\_\_\_\_\_\_**

Data înregistrării la I.P. OATUCL **\_\_\_\_\_\_\_\_\_\_\_\_\_\_\_\_**

**Anexa nr. 2**

La Regulamentul privind emiterea Avizului

general la documentația de urbanism

*Model-cadru*

**AVIZ GENERAL**

emis de către I.P. Oficiul Amenajarea Teritoriului, Urbanism, Construcții și Locuințe

nr. \_\_\_\_ din \_\_\_\_\_\_\_\_20\_\_\_

la proiectul documentației de urbanism \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (general, zonal, de detaliu)

Obiect nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(denumirea proiectului)

**Beneficiar:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(denumirea și adresa juridică, nr. tel.)

**Proiectant:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(denumirea și adresa juridică a organizației de proiectare, nr. tel.)

**Arhitect-șef** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(numele, prenumele, numărul și data certificatului de atestare, nr. tel.)

**Baza de proiectare:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (decizia consiliului local, tema-program aprobată, nr. de înregistrare și data)

1. **Obiectivele documentației**

*(Descrierea detaliată a obiectivelor documentației de urbanism, specificând conformitatea acestora cu documentațiile de urbanism și amenajare a teritoriului ierarhic superior, precum și cu planurile și strategiile naționale și sectoriale.)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Scopurile lucrării examinate**

*(Descrierea scopurilor lucrării și modului în care respectă interesele publice și promovează dezvoltarea culturală și socio-economică într-o manieră inclusivă, evitând favorizarea exclusivă a intereselor entităților comerciale.)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Conținutul documentației prezentate pentru examinare:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, conținutul documentației examinate este următorul:

**A. PIESE SCRISE:**

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**B. PIESE DESENATE:**

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Examinarea pieselor scrise**
	1. Verificarea surselor și metodelor de colectare a datelor primare și secundare:

*(Pentru fiecare studiu aferent documentației de urbanism, se va descrie tipul de date utilizate, sursele de proveniență, metodele aplicate pentru colectarea datelor primare și secundare. Se va specifica modul în care aceste aspecte influențează validitatea concluziilor și cum se asigură veridicitatea acestora)*

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Identificarea și documentarea golurilor în datele colectate:

(*Pentru fiecare studiu aferent documentației de urbanism, se va identifica și descrie golurilor în seturile de date colectate care pot afecta validitatea concluziilor și analiza impactului acestora asupra recomandărilor finale)*

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Identificarea și documentarea presupozițiilor utilizate în cadrul studiilor

*(Pentru fiecare studiu aferent documentației de urbanism, se va identifica presupozițiile utilizate și se va documenta. Se va analiza impactul acestora asupra concluziilor și recomandărilor, având în vedere specificul fiecărui studiu)*

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Evaluarea relevanței concluziilor în raport cu datele și ipotezele utilizate

*(Pentru fiecare studiu aferent documentației de urbanism, se va analiza dacă concluziile studiilor sunt relevante și susținute de datele și ipotezele utilizate, pentru a garanta că acestea sunt coerente și aplicabile în contextul obiectivelor urbanistice stabilite.)*

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Examinarea pieselor desenate**
	1. Corelarea cu studiile aferente documentației de urbanism

*(Se va analiza măsura în care piesele desenate sunt corelate cu concluziile și recomandările formulate în studiile aferente documentației de urbanism, asigurându-se coerența și concordanța dintre acestea.)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Verificarea conformității pieselor desenate cu normele și reglementările aplicabile

*(Se va examina dacă piesele desenate din documentație respectă legislația în vigoare în domeniul construcțiilor)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Verificarea fișierelor digitale (DXF, GeoJSON (.geojson) sau Shapefile (.shp))

*(Confirmă dacă informațiile din fișierele digitale sunt complete, coerente și utilizabile pentru arhivarea și aplicarea ulterioară. Examinatorul va verifica dacă fișierele digitale, în format DXF, GeoJSON (.geojson) sau Shapefile (.shp), reflectă cu acuratețe piesele desenate din documentele PDF. Verificarea va include dimensiunile, cotările, scara de reprezentare, poziționarea elementelor și integritatea altor date tehnice în funcție de specificul piesei.)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Observații și comentarii suplimentare**

*(Observații sau analize privind aspecte relevante pentru evaluarea documentației care nu se încadrează în alte secțiuni, precum neconcordanțe, omisiuni, claritatea informațiilor, corectitudinea metodologiilor utilizate sau alte aspecte tehnice sau socio-economice importante.)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Avizarea și consultarea publică**

(Se prezentă informația și rezultatele (procesele-verbale) consultării publice, privind asigurarea transparenței, etc. Examinatorul va verifica dacă procesul de avizare și consultare publică a fost desfășurat conform legislației aplicabile.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Lista organismelor emitente de avize la documentație:***

(În listă se va prezenta denumirile autorităților publice la data emiterii avizelor. Numărul de ordine va corespunde consecutivității prezentării avizelor)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Conținutul succint al avizelor de specialitate**

(se expune succint concluziile, propunerile și obiecțiile din avizele de specialitate și mențiunea privind aplicarea sau neaplicarea modificărilor în proiect)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Concluzii**

Având în vedere examinarea documentației de urbanism, inclusiv examinarea pieselor scrise și desenate, corelarea acestora cu studiile aferente, validitatea surselor și metodelor de colectare a datelor, precum și conformitatea cu reglementările tehnice și legislative, documentația examinată:

**respectă / nu respectă** prevederile actelor normative și reglementărilor tehnice în vigoare în domeniul urbanismului, construcțiilor și amenajării teritoriului;

**este / nu este fundamentată** corespunzător concluziilor și recomandărilor studiilor aferente documentației de urbanism, având în vedere validitatea datelor;

**respectă / nu respectă** prevederile documentației de urbanism și amenajare a teritoriului ierarhic superior;

**respectă / nu respectă** prevederile planurilor și strategiilor naționale și sectoriale;

**a respectat / nu a respectat** procesul de consultare publică conform reglementărilor în vigoare;

fișierele digitale (DXF, GeoJSON (.geojson) sau Shapefile (.shp)) **sunt / nu sunt** conforme cu piesele desenate, fiind utilizabile pentru arhivarea ulterioară, complete și exacte în ceea ce privește dimensiunile, cotările și alte date tehnice;

se acordă **Aviz favorabil / nefavorabil** pentru obiectul nr.\_\_\_\_\_\_\_\_”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”,

 (denumirea proiectului)

elaborat de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 (denumirea organizației de proiectare)

***NOTĂ:*** *Avizul general favorabil își pierde valabilitatea în cazul operării unor modificări în proiectul Planului urbanistic, după emiterea acestuia.*

**Examinator \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(semnătura) (numele, prenumele)

Anexa nr. 3

la Regulamentul privind emiterea Avizului

general la documentația de urbanism

# REGISTRUL

# Avizelor generale emise de către I.P. Oficiul Amenajarea Teritoriului, Urbanism, Construcții și Locuințe

|  |  |  |  |  |  |  |
| --- | --- | --- | --- | --- | --- | --- |
| **Nr. crt. de înregis-trare** | **Data** | **Numărul și denumirea proiectului** | **Beneficiarul,***(denumirea,**date de contact)* | **Organizația de proiectare,***(denumirea, numele și prenumele**arhitectului-șef,**date de contact)* | **Date privind contestările sau modificările** | **Notă**  |
| **1** | **2** | **3** | **4** | **6** | **7** | **8** |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
|  |  |  |  |  |  |  |
|  |  |  |  |  |  |  |